Željko Samardžić
Željko Samardžić (Mostar, 3. oktobar 1955), pop pevač. Najveće uspehe ostvario je u Beogradu. Omiljen je na svim prostorima bivše SFRJ i na Balkanu.

Biografija 
Pre rata, Željko je u Mostaru bio poznat kao kvalitetan pevač zabavne muzike koji je pevao pesme Kemala Montena. Učestvovao je na festivalima "Vaš šlager sezone" bez vidnog uspeha, nije trudio za neke veće uspehe, jer je najviše voleo pevanje lokalnog karaktera, navijanje za "rođene" (popularni nadimak za fudbalski tim "Velež" iz Mostara) i vođenje svog kafića u centru grada. 

Po izbijanju rata Željko kao izbeglica stiže u Beograd, gde je pevao po beogradskim diskotekama i kafanama. Tek kada su ga kao vrsnog kafanskog zabavljača pozvali u elitni klub "Ambasador", uz pomoć je snimio debi album sa bračnim parom Marinom Tucaković i Aleksandrom Radulovićem Futom. Na festivalu "Pjesma Mediterana" u Budvi osvaja nagradu sa pesmom "Sipajte još jedan viski". Sa dva albuma "Sudbina" i "Sećanje na ljubav" postaje najpopularniji pevač zabavne i pop-muzike, osvaja odličja na festivalima "Sunčane skale", "Budva", "Zrenjanin", prestižne nagrade "Oskar popularnosti", "Zlatni Melos" i pevač godine. 

U saradnji sa menadžerom i kompozitorom Sašom Dragićem pravi solističke koncerte u Centru "Sava". U to vreme snimio je pesme "Grlica", "Sipajte, još jedan viski", "Da me nije", "Dobar dan tugo", "Bože čuvaj tu zenu", "Sećanje na ljubav"," Imaš me u šaci "," Sunca nikad ne videla ti"," Šta se peva u kafani ", sjajne duetske pesme sa Nedom Ukraden ("Samo je nebo iznad nas") i sa Davorinom Popovićem ("Nema više ničega").

Kao komercijalna zvezda pop-muzike, vredno radi turneje i jedan je od onih koji je i danas popularan na prostorima nekadašnje Jugoslavije. Skroman je i najviše voli odmor uz svoju porodicu i tri kćerke. Na sarajevskom festivalu "Forte" osvaja nagradu sa Dragićev pesmom "Još mogu da poludim" koja postaje hit 2001. godine. Njegov osmi album "Sentimentalni čovek" postaje album godine.

Diskografija

Singlovi
 1974 Tužna je bila Ana / Život
 1974 Moja Marija / Pružam ti ruke
 2009 Zato kradem (Duet sa Miligramom)
 2010 Ima nade (Duet sa Jelenom Rozgom)
 2010 Stavila se noć na njenu stranu (Oči boje dima)
 2011 U ime ljubavi
 2011 Sarajevo meni putuje (Duet sa Jasnom Gospić)
 2012 Ljubav na papiru
 2012 Zaustavite januar
 2013 Kameleon
 2013 Kompas za ljubav
 2013 Sve što imam nemam
 2013 Marija (Duet sa Igorom Garnierom)
 2014 Duša
 2014 Jesenja balada (Duet sa Tamburaškim orkestrom Ringišpil)
 2015 Ko da ženu nikad nisam video
 2016 Nisi ti za male stvari
 2016 Laganini (Duet sa Zoranom Dragovićem)

Albumi
 1987 Jednom kad nam dođu sijede
 1990 Želja
 1993 Oko tvoje neverno
 1995 Sudbina
 1996 Sećanje na ljubav
 1997 Zveket srca
 1999 Sve je moje tvoje
 2001 Sentimentalan čovek
 2004 Pokaži mi šta znaš
 2006 Lice ljubavi
 2009 Kojim dobrom mila moja
 2017 Mila

Festivali 
 1983. Vaš šlager sezone - Imena nisu važna (sa grupom Rondo)
 1984. Jugoslovenski izbor za Pesmu Evrovizije - Linda (sa grupom Rondo)
 1995. Budva - Sipajte mi još jedan viski
 1996. Budva - Da li si ikada voleo ženu
 2000. Budva - Jednokrevetna
 2000. Forte, Sarajevo - Mogu još da poludim
 2000. Sunčane skale - Sve je surovo
 2003. Beovizija - 9000 metara
 2004. Budva - Ti i tvoja haljina
 2010. Radijski festival - Letnja draga
 2013. Radijski festival - Pesnice i šarm
 2014. Pink music fest - Duša

Spoljašnje veze 
 Zvanični veb sajt
 Publika me održava u životu, Blic, 8. mart 2008

Bosanskohercegovački pjevači
Srpski pevači
Biografije, Mostar